Държавен вестник, бр. 25, 2002 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  25
(5) Когато в класирането участват близнаци
и само единият от тях е приет, другият (други-
те) се приема извън утвърдения държавен план-
прием, при условие че е участвал успешно в
конкурсните изпити.
(6) Извън утвърдения държавен план-прием
се приемат успешно участвали в конкурса кръг-
ли сираци.
Чл. 19. (1) Кандидатите, успешно издържа-
ли приравнителните изпити, се класират в низ-
ходящ ред по реда на средния успех от оценките
от двата изпита.
(2) В класирането участват кандидати, кои-
то са получили среден успех не по-нисък от мн.
добър (4,50).
(3) Приемането на ученици чрез прирав-
нителни изпити се извършва съобразно броя
на освободените места, които се обявяват със
заповед на директора в училището в срок до
15 юни.
(4) В срок до 12 септември директорът на
училището утвърждава списъка на приетите
ученици чрез приравнителни изпити.
Чл. 20. (1) Класирането и списъкът на при-
етите ученици в VIII клас се обявяват писмено
в гимназията на 15 юли в 8 ч. и 30 мин.
(2) Приетите ученици се уведомяват с писма
или телеграми и се записват до 25 юли включи-
телно с оригинала на удостоверението за завър-
шен VII клас.
Чл. 21. Местата на приетите, но незаписали
се без уважителни причини в определения срок
ученици се попълват със следващите по реда на
бала от същия пол, които се уведомяват до 30
юли включително.
Чл. 22. (1) Класирането и списъкът на уче-
ниците, приети чрез приравнителни изпити в
IX клас, се обявяват писмено в гимназията на
12 септември в 15 ч.
( 2) Приетите ученици в IX клас се записват
в срок до 14 септември включително с оригина-
ла на свидетелството за завършено основно
образование.
Раздел V
Приемане на чужденци и на български граж-
дани, обучавали се в чуждестранни училища
Чл. 23. (1) Български граждани, обучавани в
чуждестранни училища, се приемат при усло-
вията и по реда на тази наредба.
(2) Учениците по ал. 1 представят при кан-
дидатстването си молба по образец и съотве-
тен докумeнт за завършен клас, признат и ле-
гализиран от Министерството на образовани-
ето и науката.
(3) Чужденци могат да кандидатстват при
условията и по реда за приемане на български
граждани, ако:
1. имат статут на постоянно пребиваващи на
територията на Република България;
2. са от българска народност, установена по
реда на Постановление № 103 на Министерския
съвет от 1993 г. за осъществяване на образова-
телна дейност сред българите в чужбина.
(4) Лицата със статут на бежанци се приемат
при условията и по реда на тази наредба.
(5) Чужденци, които заплащат обучението
си, се приемат извън утвърдения държавен план-
прием след успешно издържан изпит. Размерът
на средствата, които чужденците заплащат за
своето обучение, се утвърждава по реда на § 4,
ал. 3 от Закона за народната просвета.
(6) Лицата по ал. 5 подават в гимназията
следните документи:
1. молба;
2. копие на документите за завършен клас,
признати и легализирани по реда на Наред-
ба № 1 от 1996 г. за признаване на завършен
клас или степен на средно образование и про-
фесионална квалификация по документи, из-
дадени от легитимни училища на други държа-
ви (ДВ, бр. 20 от 1996 г.);
3. копие на документ, доказващ, че лицето е
чужденец.
(7) При подаване на документите по ал. 6 се
представят оригиналите за сверяване.
Преходни и заключителни разпоредби
§ 1. Възражения от неприети кандидати или
техни близки поради допуснати технически
или процедурни грешки се приемат от дирек-
тора на гимназията в срок до 5 дни след обя-
вяване на резултатите от класирането. Дирек-
торът разглежда възраженията и разрешава
всички спорни въпроси в срок 10 дни от пода-
ването, като писмено уведомява жалбопода-
телите за решението си.
§ 2. Изпитните работи на кандидатите се съх-
раняват една учебна година.
§ 3. По желание на кандидатите училището
издава служебна бележка, с която се удостове-
ряват резултатите от положения изпит по бъл-
гарски език и литература (приложение № 2).
§ 4. Изпитите се провеждат под контрола на
министъра на културата.
§ 5. Наредбата се издава на основание чл. 50,
ал. 5 от Правилника за прилагане на Закона за
народната просвета.
§ 6. Наредбата отменя Наредба № 4 от 2000 г.
за приемане на ученици в Националната гим-
назия за древни езици и култури “Константин-
Кирил Философ” (обн., ДВ, бр. 38 от 2000 г.; изм.,
бр. 38 от 2001 г.).
§ 7. Наредбата влиза в сила от деня на обна-
родването є в “Държавен вестник”.
Министър: Б. Абрашев